ઈસુને લોકો પર બહુ પ્રેમ હતો. લાગણી હતી. તે દયાના સાગર હતા. લોકો ઇસુથી ગભરાતા નહીં. બાળકો પણ ઇસુની ગોદમાં આવીને બેસી જતા. (માર્ક ૧૦ઃ૧૩-૧૬) ઇસુ ઊંચ નીચમાં, નાત જાતમાં માનતા નહીં. બધાને સરખા ગણતા. અન્યાય અને ભ્રષ્ટાચારથી તેમને બહુ નફરત. (માથ્થી ૨૧ઃ૧૨, ૧૩) એ જમાનામાં લોકોને સ્ત્રીઓની બહુ પડી ન હતી, પણ ઇસુ સ્ત્રીઓને નામથી બોલાવતા. (યોહાન ૪ઃ૯, ૨૭) ઇસુએ એક વાર ચાકરની જેમ પોતાના શિષ્યોના પગ ધોયા. સાચે જ નમ્રતા શીખવી હોય તો ઇસુ પાસેથી શીખીએ.